חוק-יסוד: משק המדינה (תיקון מס' 10 והוראת שעה לשנת 2020)
הצעת חוק ממשלתית, הכנסת ה-23
פורסם: ספר החוקים, חוברת 2791, עמ' 16, 2020-04-07T00:00:00+03:00
סעיף 3ב' לחוק-יסוד: משק המדינה (להלן - חוק היסוד), קובע שכאשר שנת כספים החלה ללא תקציב מאושר רשאית הממשלה להוציא כל חודש סכום השווה ל- 1/12 מהתקציב השנתי הקודם בתוספת הצמדה. 
לאור משבר הקורונה שהוביל את הממשלה לקבוע תקנות שעת חירום ובהן הוראות לצמצום הפעולות במשק, הוצאו עובדים רבים לחל"ת, עובדים אחרים פוטרו ועסקים עצמאיים נאלצו לסגור את עסקיהם. לשם כך, נדרשה הממשלה ליתן פתרונות המצריכים הוצאה תקציבית שאינה מתאפשרת לפי הוראות סעיף 3ב' האמור כיום. 
החוק קובע בהוראת שעה שתחול עד סוף שנת 2020 או עד אישור התקציב לשנת 2020, לפי המוקדם, כי סכום ההוצאה הממשלתית לשנת 2019 ממנה ייגזר סכום ההוצאה החודשית בתקציב המשכי יהיה סכום ההוצאה הממשלתית נטו, לרבות מתן אשראי ולמעט החזר חובות קרן, בלבד שאינו החזר חובות כאמור לביטוח הלאומי בצירוף הממד. בנוסף, נקבע כי סכום שייועדו אך ורק לצורך משבר הקורונה. סכום זה ייפרס כאחוז מסכום ההוצאה הממשלתית לשנת 2019 ויפחת עם חלוף הזמן. עוד נקבע כי החזר החובות למוסד לביטוח לאומי בשל ההוצאות הדרושות להתמודדות עם התפרצות נגיף הקורונה יוקצה סכום שלא יעלה על 16.1 מיליארד שקלים. 
בנוסף, נקבע כי יש להתיר לממשלה להעביר סכומים שלא נוצלו בחודש מסוים לאחד מהחודשים הבאים בהתאם לסיווג של אותו סכום עודף (אם כתקציב המשכי ואם כסכום שהוקצה להתמודדות עם משבר נגיף הקורונה). 
וכן, נקבע ששר האוצר יביא לאישור הממשלה עד ליום 1/5/2020 תכנית מפורטת ביחס לשימושים המתוכננים בסכום שמוקצה להתמודדות עם נגיף הקורונה. הממשלה תניח על שולחן הכנסת את התכנית המפורטת שתכלול את הסעיפים והסכומים שמוצעים בהצעת החוק. 
עוד נקבע כי ככל שיהיה צורך לעשות שינויים העולים על 15% מאחד ממרכיבי התוכנית המפורטת יהיה לשם כך את אישור ועדת הכספים של הכנסת. 
לבסוף, נקבע תיקון לסעיף 3ב לחוק-יסוד שאיננו בהוראת שעה כי כל פירוט הוצאות הממשלה הצפויות ומתוכננות לפי הסעיף האמור יפורסם באתר משרד האוצר, בנוסף פירוט ההוצאות לעניין משרד הביטחון והגופיים הביטחוניים יונחו על שולחן הכנסת של הוועדה המשותפת של ועדת הכספים וועדת החוץ והביטחון של הכנסת, מכוח סעיף 18 לחוק יסודות התקציב, התשמ"ה-1985. כמו כן, שר האוצר ידווח לוועדת הכספים של הכנסת, אחת לחודש, על הוצאות הממשלה כאמור.